Vonnisoplegging teen Wouter Basson begin – praag.co.za
Vonnisoplegging teen Wouter Basson begin
Die vonnisopleggingprosedures in die tugverhoor van die kardioloog, dokter Wouter Basson word vandag in Pretoria voortgesit.
Basson is in Desember 2013 skuldig bevind aan onprofessionele optrede na ‘n ses jaar lange ondersoek.
Die voorsitter van die etiekkomitee van die Raad op Gesondheidsberoepe van Suid-Afrika (HPCSA), prof. Jannie Hugo, het bevind dat Basson internasionale protokolle en konvensies oortree het.
Hy het glo die Geneefse Konvensie van 1948 en die VN se Konvensie oor die verbod op en berging van gevaarlike wapens, oortree.
Geen mediese dokter kan onkunde pleit as dit by professionele gedrag kom nie, het Hugo voorheen gesê.
Die ondersoek is gehou om te bepaal of Basson oneties opgetree in die uitoefening van sy pligte as ‘n chemiese oorlogvoeringskenner.
Uit die 39 000 dokters wat ‘n petisie ontvang het om die heksejag teen Basson te ondersteun, het net 230 dokters gereageer.
“Dit klink baie indrukwekkend,” het Basson se regsverteenwoordiger, Jaap Cilliers SC ironies opgemerk.
Mark Heywood, Section 27 se uitvoerende direkteur, het vroeër ontken dat sy petisie ‘n mislukking is.
Heywood het aan Cilliers gesê tydens sy kruisondervraging dat alhoewel die aantal dokters gering is, is dit die “name” wat tel.
“Ek praat name,” het Heywood gesê en verklaar dat die ondertekenaars die belangrikste medici in die land verteenwoodig.
Heywood het Professor Slim Abdool Karim, direkteur van die Sentrum vir Vigs-program van navorsing in SA, Professor Haroon Salojee, hoof van gemeenskapsveiligheid pediatrie by Wits Universiteit, en prof Mpiko Ntsekhe, hoof van kardiologie aan die Universiteit van Kaapstad uitgesonder.
In sy verdediging, het Basson nege argumente aangebied waarin hy beweer dat hy opgetree het as ‘n soldaat en nie ‘n dokter nie, en dat hy nie bewus was van die etiek nie.
Die Hooggeregshof in Pretoria het Basson in 2002 onskuldig bevind op strafregtelike aanklagte wat verband hou met sy betrokkenheid by die chemiese wapenprojek.
Skrywer praagGepubliseer op 19 Januarie 2015 Kategorieë Afrikaanse nuus, NuusSleutelwoord chemiese oorlogvoering, etiek, Geneefse Konvensie, kardioloog, Mark Heywood, Raad op Gesondheidsberoepe van Suid-Afrika (HPCSA), Section 27, WouterBasson
Vorige Vorige artikel: Zelda La Grange en as die Afrikaner sy rug op ander begin keer
Volgende Volgende artikel: Franse Sosialiste bedel om Moslemstemme